# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 6/2018

# zo zasadnutia Kolégia rektora STU zo dňa 06. 06. 2018

**PRÍTOMNÍ: podľa prezenčnej listiny**

**PROGRAM:**

1. Harmonogram rokovaní na I. akademický polrok 2018/2019

2. Grantová schéma na podporu excelentných tímov mladých výskumníkov – vyhodnotenie výzvy

3. Vyhodnotenie postdoktorandských tém so začiatkom riešenia v roku 2018

4. Letná univerzita pre stredoškolákov 2018

5. Účasť STU na veľtrhoch 2018

6. Návrh rozpočtu STU na rok 2018

7. Analýza súladu s GDPR - ústna informácia

8. Stav v aktuálnych projektových výzvach - ústna informácia

9. Rôzne

V úvode rokovania rektor informoval, že SRK pripravuje návrh legislatívneho textu dvoch ustanovení týkajúcich sa aktuálnych vysokoškolských legislatívnych návrhov, ktoré budú prezentované na stretnutí na výbore NR SR pre vzdelávanie dňa 07. 06. 2018 za účasti pani ministerky školstva, vedy, výskumu a športu a reprezentácií vysokých škôl.

**K BODU 1: Harmonogram rokovaní na I. akademický polrok 2018/2019**

Materiál uviedol rektor ako návrh plánu rokovaní grémií STU na ďalšie obdobie.

V rámci diskusie predseda AS STU kvôli nadchádzajúcim voľbám nového rektora požiadal o doplnenie ďalšieho termínu zasadnutia AS STU dňa 03.12.2018 o 14:00 hod. Rokovanie Predsedníctva AS STU bude v uvedený deň posunuté na 13:00 hod.

Dekan Unčík informoval, že dňa 05.12.2018 sa na fakulte uskutočnia oslavy k 80. výročiu jej založenia a z uvedeného dôvodu požiadal o zmenu termínu zasadnutia KR STU.

**UZNESENIE: 6.1/2018-KR**

Kolégium rektora STU prerokovalo harmonogram rokovaní na I. akademický polrok 2018/2019 s pripomienkami.

**K BODU 2: Grantová schéma na podporu excelentných tímov mladých výskumníkov – vyhodnotenie výzvy**

Materiál uviedol prorektor Peciar v súlade s plánom úloh.

**UZNESENIE: 6.2/2018-KR**

Kolégium rektora STU berie na vedomie vyhodnotenie výzvy - Grantová schéma na podporu excelentných tímov mladých

výskumníkov.

**K BODU 3: Vyhodnotenie postdoktorandských tém so začiatkom riešenia v roku 2018**

Materiál uviedol prorektor Peciar v súlade s plánom hlavných úloh.

**UZNESENIE: 6.3/2018-KR**

Kolégium rektora STU berie na vedomie vyhodnotenie postdoktorandských tém so začiatkom riešenia v roku 2018.

**K BODU 4: Letná univerzita pre stredoškolákov 2018**

Materiál uviedol prorektor Peciar v súvislosti s organizáciou 10. ročníka LUS.

**UZNESENIE: 6.4/2018-KR**

Kolégium rektora STU prerokovalo realizáciu projektu „Letná univerzita pre stredoškolákov 2018“.

**K BODU 5: Účasť STU na veľtrhoch 2018**

Materiál uviedol prorektor Peciar v súvislosti s prípravou účasti STU na veľtrhoch vzdelávania v roku 2018.

V rámci diskusie dekan Šooš upozornil na formálnu chybu v dátume konania MSV Brno. Zároveň navrhol zvážiť účasť v rámci výstav „Kam na Vysokú“ a na českom Gaudeame. V nadväznosti na uvedené dekan Unčík navrhol možnosť účasti STU, napr. aj na Ukrajine, príp. v Srbsku a pod.

**UZNESENIE: 6.5/2018-KR**

Kolégium rektora STU súhlasí s účasťou STU na veľtrhoch Gaudeamus Nitra, Akadémia – Vapac, Gaudeamus Brno, Pro Educo pre rok

2018 a s účasťou STU na 60. ročníku MSV v Brne.

**UZNESENIE: 6.5.1/2018-V**

Vedenie STU súhlasí, aby bola študentom reprezentujúcim STU na veľtrhoch 2018 zo strany fakúlt/ústavu vytvorená možnosť náhrady za vymeškaný výučbový proces v čase konania veľtrhov.

**UZNESENIE: 6.5.2/2018-V**

Vedenie STU súhlasí s udelením odmeny študentom zo štipendijného fondu, príp. z iných zdrojov v celkovej sume 3000€.

**K BODU 6: Návrh rozpočtu STU na rok 2018**

Materiál uviedol kvestor. Prizvaná: Ing. Matúšková.

Rektor poďakoval dekanom za včasné spracovanie podkladov do návrhu rozpočtu.

V rámci krátkej diskusie dekanka Bieliková avizovala v budúcom roku finančný prepad fakulty - záporný hospodársky výsledok.

**UZNESENIE: 6.6/2018-KR**

Kolégium rektora STU prerokovalo návrh rozpočtu STU na rok 2018.

**K BODU 7: Analýza súladu s GDPR - ústna informácia**

Bod uviedol prorektor Stanko v zastúpení prorektora Čičáka. Prizvaní: prof. Horváth, doc. Hudec, JUDr. Michalička, p. Böjtös a

p. Gregáň (Datalan).

Zástupcovia spoločnosti Datalan na zasadnutí prítomným prezentovali záverečnú správu analýzy súladu s GDPR.

Z diskusie:

Rektor informoval, že na jednej z fakúlt oslovovala v mene STU zamestnancov a študentov externá inštitúcia s cieľom absolvovať zákonom povinné školenia. Fakulta poskytla tejto inštitúcii osobné údaje, čo je aj z hľadiska GDPR problematické.

Dekanka FIIT STU konštatovala, že agendu s GDPR by mali riešiť všetky školy centrálne a postupovať spoločne.

Dekan Šooš informoval, že na SjF STU sa k problematike GDPR uskutočnilo školenie, ktoré bolo podľa jeho názoru vysoko profesionálne a poučné. V prípade, že bude záujem o takéto školenie, rád poskytne kontakt.

V závere rektor konštatoval, že odporúčania zástupcov spol. Datalan bude potrebné pretransformovať dovnútra univerzity do konkrétnych úloh, s konkrétnymi zodpovednými a termínmi.

**UZNESENIE: 6.7/2018-KR**

Kolégium rektora STU berie na vedomie záverečnú správu analýzy súladu s GDPR.

Rektor rozšíril program rokovania o ďalší bod „Návrh opatrenia na STU v súvislosti s GDPR“.

**K BODU 8: Návrh opatrenia na STU v súvislosti s GDPR**

Materiál uviedol rektor. Dokument bol v papierovej forme distribuovaný priamo na rokovaní. Prizvaný: JUDr. Michalička.

Rektor požiadal prítomných o názor. Členovia kolégia rektora podporili predložený návrh.

Prodekan MTF STU, prof. Čambál sa v rámci diskusie informoval na ošetrenie zverejňovania štátnicových výsledkov a komisií.

**UZNESENIE: 6.8/2018-KR**

Kolégium rektora STU prerokovalo návrh opatrenia na STU v súvislosti s GDPR.

**K BODU 9: Stav v aktuálnych projektových výzvach - ústna informácia**

Rektor prítomných ústne informoval o stave v aktuálnych projektových výzvach. Konštatoval, že vedenie smeruje všetky svoje kroky

k tomu, aby univerzita dostala čo možno najviac aditívnych finančných prostriedkov.

Dekan Šooš informoval, že počnúc dnešným dňom začala nová kampaň na projekty PVVC.

**UZNESENIE: 6.9/2018-KR**

Kolégium rektora STU berie na vedomie ústnu informáciu o stave v aktuálnych projektových výzvach.

**INFORMÁCIE A OZNAMY:**

Rektor

* informoval, že na MTF a FA STU prebehli voľby na dekana
	+ na FA STU bol za kandidáta na dekana zvolený prof. Ing. arch. Pavel Gregor, PhD.
	+ na MTF STU bol za kandidáta na dekana zvolený prof. Ing. Miloš Čambál, CSc.

Obom novozvoleným kandidátom zablahoželal a doterajším dekanom poďakoval za spoluprácu.

Prorektor Stanko

* informoval o prijatí kubánskej veľvyslankyne pani Yamila Pita Montes na STU
* informoval o aktuálnom stave študentov

Profesor Janovec

* informoval o priebehu 2. ročníka akcie „Falling Walls Lab Slovakia“, ktorého finálové kolo sa uskutočnilo dňa 31. 05. 2018.

Finálové kolo malo vysokú odbornú aj spoločenskú úroveň, k čomu prispeli svojimi kvalitnými prezentáciami aj traja súťažiaci

zo STU (dvaja zo SvF a jeden z FIIT).

* uviedol, že na dokumente o strategickom rozvoji STU sa pracuje a že súčasti univerzity zaslali v určenom termíne podklady

k takmer 100 vedeckým témam

* naznačil, že v dôsledku zrušenia licencie na elektronický informačný zdroj „InCites“ zo strany MŠVVŠ SR, môže dôjsť k posunutiu

spustenia interných elektronických aplikácií  Q1 a Q2

Predsedníčka UOO STU

* informovala prítomných, že cena gastrolístkov sa po dohode s vedením zvýšila z 3,50 na 3,80 €

Prodekan MTF STU, prof. Čambál

* informoval sa na možnosti prerozdelenia finančných prostriedkov na internáty

Dekanka Vitková

* informovala o podujatiach Dni architektúry a dizajnu, Urban markete
* dňa 14.06.2018 sa uskutoční Noc architektúry a Deň otvorených dverí
* budúci týždeň začína medzinárodná konferencia v inžinierskych a technických disciplínach

Kvestor

* upozornil, že sa blíži termín splátky a poprosil dekanov o dodržanie jej termínu – 30.06.2018 (okrem FCHPT STU)

V závere rektor prítomným poďakoval za ich aktívnu účasť počas celého akademického roka, poprial im úspešné absolvovanie promócií a príjemné leto.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 11.06.2018 | PAS STU | 14:00 |  |
|  | 13.06.2018 | VR STU | 9:00 | 14:00 menovanie docentov |
|  | 25.06.2018 | AS STU | 14:00 |  |
| **September** | 05.09.2018 | KR STU | 9:00 |  |
|  | 17.09.2018 |  |  | 10:00 slávnostné otvorenie AR |

Zapísala: 08.06.2018 Zápisnicu overili: 11.06.2018

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Štefan Stanko, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_